Maa tund sai alguse Sidneys 2007. aastal, kui 2,2 miljonit majapidamist lülitasid üheks tunniks valgustid välja. 2008. aastal kasvas aktsioon ülemaailmseks liikumiseks, mille käigus lülitasid 50 miljonit inimest valgustid välja. 2009. aastal oli liikumise eesmärgiks viia Maa tund uuele tasandile, saavutades 1 miljardi inimese piiri, kes lülitavad välja  liigselt põlevad valgustid. Ürituses osales rohkem kui 4000 linna 88 riigist, sealhulgas ka Tallinn ja Tartu. Sel aastal loodetakse liikumisest osa võtma juba üle 4600 linna. Lisaks linnadele kustutavad keskkonna kaitseks tuled nii eraisikud, ühendused kui ka ettevõtted.